open-index/open-wikipedia-markdown huggingface dataset:
Ռազան ալ Նաջար

**Ռազան Աբդուլ Քադիր ալ-Նաջար** (Razan Ashraf Abdul Qadir al-Najjar, 1997 – հունիսի 1, 2018), պաղեստինցի բուժքույր, պարամեդիկ, ով սպանվել է Իսրայելի պաշտպանության բանակի կողմից 2018 թվականին Գազայի սահմանի ցույցերի ընթացքում կամավոր աշխատանքի ժամանակ։ Իսրայելցի զինվորը նրան մահացու կրակել է կրծքավանդակին, երբ նա ձեռքերը վեր է բարձրացրել՝ ցույց տալու, որ զինված չէ և փորձում է օգնության հասնել Իսրայելի սահմանին մոտ գտնվող Գազայի հատվածում գտնվող վիրավորներին։ Իսրայելը սկզբում հերքել է, որ Ռազան ալ Նաջարը ուղղակիորեն թիրախ է եղել և չի հրաժարվել, որ զոհվել է անուղղակի կրակից։ Իսրայելում տեղակայված B'Tselem իրավապաշտպան խումբը նշում է, որ Ալ-Նաջարը սպանվել է դիտավորությամբ։

Ռազան ալ Նաջարը ծնվել է 1997 թվականին Աշրաֆ ալ-Նաջարի (ծն. 1974) ընտանիքում։ Եղել է ընտանիքի 6 երեխաներից ավագը։ Բնակվել է Իսրայելի սահմանի հարևանությամբ գտնվող Քուզա գյուղում։

Իսրայելի պաշտպանության ուժերը հրապարակել են տեսանյութը, որտեղ նա համաձայնել է մասնակցելու բողոքի ակցիաներին որպես կենդանի վահան, ենթադրաբար, Համասի պահանջով։ Հետագայում պարզվել է, որ տեսանյութը լիբանանյան հեռուստաընկերության հետ հարցազրույցից հատված է, որը IDF խմբագրել է ալ-Նաջարի մեկնաբանությունը համատեքստից դուրս՝ մոլորության մեջ գցելու համար։ Իրական, չխմբագրված տեսանյութում, նա Համասի վերաբերյալ ոչ մի հիշատակություն չի արել և իրեն անվանել է «փրկարար կենդանի վահան պաշտպանելու և փրկելու առաջնաճակատի վիրավորներին»։ IDF-ը լայնորեն քննադատության է ենթարկվել տեսանյութի կեղծման համար։

Վկաների ցուցմունքների համաձայն՝ ալ-Նաջարի վրա կրակ են բացել, երբ մյուս բժիշկների հետ միասին ձեռքերը վերև բարձրացրած սպիտակ շապիկներով քայլելով մոտեցել են սահմանի պարիսպին վիրավոր ցուցարարին բուժելու համար։

## Վաղ կյանք
Նաջարի հայրը Իսրայելում աշխատել է մետաղաջարդոնների բնագավառում, մինչև սահմանափակումների ի հայտ գալով չթույլատրեցին դեպի սահման ճամփորդել։ Այնուհետև նա աշխատել է որպես հեծանվի մեխանիկ, սակայն դստեր մահվան ժամանակ գործազուրկ էր։ Ընտանիքն ապրում է Քուզայում հարազատների կողմից տրամադրված բնակարանում՝ սահմանի վրա տեղակայված իսրայելական զինվորների տեսադաշտում։ Նրանց տարածքը տարանջատված է 4 մետր բարձրությամբ բետոնե պատով՝ տեղացի բնակիչներին իսրայելական կրակից պաշտպանելու համար։

Ութ անդամներից բաղկացած ընտանիքում մեծանալով՝ ալ-Նաջարը ականատես է եղել երեք պատերազմների՝ 2008-2009 թվականների Գազայի պատերազմ, Ամպամած սյուն գործողություն, երբ նա 16 տարեկան էր և 7 շաբաթյա Անխորտակելի ժայռ գործողությունը։ Չկարողանալով համալսարանական կրթություն ստանալ, սովորել է վայելչագրություն, ինչպես նաև բուժքույրական դասընթաց է անցել։

## Ծանոթագրություններ

Կատեգորիա:Պաղեստինցի բուժքույրեր
Կատեգորիա:Իսրայելա-պաղեստինյան հակամարտություն
Կրակոցներ դատարկության մեջ (ֆիլմ)

**«Կրակոցներ դատարկության մեջ»** (), ամերիկյան դրամատիկ թրիլեր, որի ռեժիսորը Ռիկ Ռոման Վոն է։ Ֆիլմը նկարահանվել է 2017 թվականին։ Գլխավոր դերերում հանդես են գալիս Նիկոլայ Կոստեր-Վալդաուն և Ջոն Բերնթալն են։ Ֆիլմի պրեմիերան կայացել է Լոս Անջելեսի կինափառատոնի ժամանակ՝ 2017 թվականի հունիսի 16-ին։

## Սյուժե
Ջեյքոբը սովորական, արդար քաղաքացի էր, որն ապրում էր օրենքներով և չէր խախտում դրանք։ Սակայն մի օր նա հայտնվում է ճաղերի հետևում։  Որպեսզի գոյատևի այդ խիստ և դաժան վայրում, նա ստիպված դուրս է գալիս իր սովորական պահվածքի շրջանակներից և դառնում է «Արիական եղբայրություն» մաֆիայի խմբավորման անդամ։ Նա նույնիսկ չէր պատկերացնում, թե դա ինչի կարող էր հանգեցնել...

## Դերերում
*Նիկոլայ Կոստեր-Վալդու -*Ջեյքոբ Հարլոն / Բաբլոս*
*Օմարի Հարդվիկ - *Քեթչեր*
*Լեյք Բել - *Քեյթ, Հարլոնի կինը*
*Էմորի Քոեն - *Բաբլոսի օգնականը*
*Ջոն Բերնթալ - *Ֆրենկ/ Վոլինա*
*Ջեֆրի Դոնովան - *Բալոն*
*Բենջամին Բրեթ *- շերիֆ Սանչես*
*Իվեն Ջոնս - *Չոպպեր*
*Սառա Միննիկ - *Ջեննի*
*Խուան Պաբլո Ռաբա - *Գերման Գոմես*
*Քրիս Բրաունինգ - *Ռեդվուդ*
*Մեթ Ջերալդ - *Ֆիլ Քոուլ*
*Ջեսի Շրեմ - *Ջենիֆեր*
*Մայքլ Լենդիս - *Սթիվ*
*Հոլթ ՄակՔելանի - *Ջերի Մենինգ*

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:Relativity Media ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Ալ Ղադ

**Ալ Ղադ** (արաբ՝. الغد, նշանակում է «**Վաղ**ը») - ոչ պետական, մասնավոր ազգային օրաթերթ։ Արաբական առաջին անկախ օրաթերփն է, հրատարակվում է Հորդանանում։ Խմբագրատունը գտնվում է այդ երկրի մայրաքաղաք Ամմանում։

## Պատմություն
*Ալ Ղադ*ը հիմնադրվել է 2004 թվականի օգոստոսին, Մոհամեդ Ալայյանի կողմից, ով նաև այդ թերթի հրատարակիչ Al Faridah մասնագիտացված հրատարակչատան նախագահն է։ 2005 թվականից թերթի գլխավոր խմբագիրը Էմադ Հմուդն էր։

2011 թվականի նոյեմբերին գրոհայինները հարձակվել են թերթի խմբագրատան և աշխատակիցների վրա։ Մեկ ամիս անց գլխավոր խմբագիր Մուստաֆա Սալեհը ազատվել է պաշտոնից, և դա համընկել է պետական *Ալ-Ռայ* լրատվամիջոցի գլխավոր խմբագիր Ջումանա Ղունայմաթի՝ աշխատանքից ազատման հետ, որը տեղի է ունեցել երկրի լրատվական գործերի ու հաղորդակցության պետնախարար Ռաքան ալ-Մաջալիի հրամանով։ 2011 թվականի վերջերին Ջումանա Ղունայմաթը նշանակվել է *Ալ-Ղադ*ի գլխավոր խմբագիր և այդ պաշտոնը վարում է առ այսօր։

Ի հավելումն տպագիր տարբերակի՝ *Ալ-Ղադ*ը լույս է ընծայվում նաև էլեկտրոնային օնլայն տարբերակով, որը բավականին մեծ ժողովրդականություն է վայելում ընթերցողների շրջանում 2010 թվականին MENA տարածաշրջանում ամենից հաճախ այցելվող վեբ-կայքերի մեջ այն զբաղեցրել է 10-րդ տեղը։

*Ալ-Ղադ* օրաթերթը լրագրերի համաշխարհային ընկերակցության կողմից կազմակերպված *Asia Media Awards* մրցանակաբաշխությունում մրցանակների է արժանացել երեք անվանակարգերում՝ լավագույն ձևավորում, լավագույն առաջին էջ և լավագույն էլեկտրոնային պորտալ ունենալու համար 2018 թվականին *Ալ-Ղադ*ի էլեկտրոնային տարբերակը *Industry Arabic*-ի կողմից ճանաչվել է արաբական աշխարհում ամենաազդեցիկ լրատվամիջոցը։

## Թերթի բովանդակությունը
**Ալ-Ղադ* լրագիրը ներառում է հինգ բաժիններ.
**Ալ-Ղադ ալ Ուրդունի* (الغد الأردني) - Հորդանանի տեղական նորություններ
**Արաբները և աշխարհը* ( العرب والعالم) - ընդգրկում է տարածաշրջանային և միջազգային նորություններ
**Ալ-Թահադդի* (التحدي) - մարզական լուրեր
**Տնտեսություն* (اقتصاد) - միջազգային տնտեսական, բիզնես նորություններ
**Հյաթունա* (حياتنا) - առողջության, կենցաղի, ապրելակերպի վերաբերյալ նյութեր

## Ծանոթագրություններ

Կատեգորիա:2004 հիմնադրումներ
Դժոխային խոհանոց (ֆիլմ, 1998)

**«Դժոխային խոհանոց»** (,մյուս անվանումը **«Սատանայի թաքստոց»**) ՝ ֆիլմի ռեժիսորն է  Թոնի Չինչիրիպին.

## Սյուժե
Կողոպուտի ժամանակ ամեն ինչ ձախողվում է:Դժբախտ պատահարի պատճառով Ջոնի Միլսը սպանում է իր ընկերներից մեկին եվ դատապարտվում 5 տարի ազատազրկման:Բանտից դուրս գալուց հետո Ջոնի Միլսը որոշում է սկսել կյանքը նոր էջից:Այդ ժամանակ սպանված տղայի քույրը՝ Գլորիան որոշում է պատժել եղբոր սպանողին:Սակայն նա չգիտի, որ եղբոր սպանությունը պատահականություն է:Մինչդեռ նախկին հանցագործը որոշում է դառնալ բռնցքամարտիկ։

## Դերերում
* Ռուզաննա Արկետ-Լիզ Մակնիրի
* Վիլյամ Ֆորսայտ-Լու Պեյլի
* Անջելինա Ջոլի-Գլորիա Մակնիրի
* Մեհի Ֆիֆեր - Ջոննի Միլս
* Ջոնի Վիտուորտ-Պաթի
* Սթիվեն Փեյն - Բոյլ

## Արտաքին հղումներ
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1999 դրամա ֆիլմեր
Կատեգորիա:Ամերիկյան քրեական դրամա ֆիլմեր
Առանց ինձ (ֆիլմ)

**«Առանց ինձ»** (),  ռուսական դրամատիկ թրիլեր՝ նկարահանված 2018 թվականին։ Ֆիլմի  ռեժիսորը Կիրիլ Պլետնյովն է։ Գլխավոր դերերում հանդես են գալիս Պոլինա Մաքսիմովան և Լյուբով Ակսյոնովան։ Ռուսաստանում կինոնկարը վարձույթում է հայտնվել 2018 թվականի հոկտեմբերի 11-ին։

## Սյուժե
Համաձայն հրապարակված նկարագրի՝ ֆիլմը պատմում է երկու աղջկա մասին, որոնք մի երիտասարդի մահվանից հետո, ում սիրահարված էին, սկսում են ստանալ  տարաբնույթ նամակներ, որոնք կարող էր գրել միայն այդ տղան։ Նրանք ուղևորվում են դեպի հարավ, որտեղ պիտի բացահայտեն իրենց զգացմունքների հանելուկը։

## Դերերում
*Լյուբով Ակսյոնովա - *Քսենյա*
*Ռինալ Մուխամետով- *Դիմա*
*Պոլինա Մաքսիմովա - *Կիրա*
*Կիրիլ Պլետնյով- *Վանյա*
*Աննա Կամենկովա - *Քսենյայի մայրը*
*Եվգենիա Դմիտրիևա - *Ռոզա*
*Իվան Տիտյաև - *Ռոզայի կրտսեր եղբայրը*
*Վլադիմիր Յագլիչ - *Անտոն*
*Ալեքսեյ Շևչենկով - *ճանապարհային սրճարանի սեփականատեր*
*Ագրիպինա Ստեկլովա - *Ալյոնա*
*Ռոման Եվդոկիմով- *մոտոցիկլիստ*
*Սեսեգ Խապսասովա - *գանձապահ*
*Ալեքսանդր Օբլասով - *ոստիկան*
*Վլադիսլավ Կապտուր - *ոստիկան*
*Ալեքսանդր Պեչենին- *թիկնապահ*
*Եկատերինա Գուդինա - *մոտոցիկլիստի ընկերուհին*
*Իրինա Չիպիժենկո - *տատիկը «Սապսանում»*
*Յուրի Բիգուլով- *տղամարդ լցակայանում*
*Դարյա Գուշչինա - *Մարիա*

## Ծանոթագրություններ

## Արտաքին հղումներ
*  
* Музыка, гламур и банальности: смешать и долго взбалтывать
*  Без меня  - второй полнометражный фильм Кирилла Плетнёва

Կատեգորիա:2010-ականների ռուսերեն ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական թրիլեր ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:Ռուսաստանում նկարահանված ֆիլմեր
Գործակալ Ջոնի Ինգլիշ 3.0 (ֆիլմ)

**«Գործակալ Ջոնի Ինգլիշ 3.0»** (, ինչպես նաև ), բրիտանական կատակերգական ֆիլմ, «Գործակալ Ջոնի Ինգլիշ։ Վերաթողարկում» (2011) ֆիլմի շարունակությունն է։ Ինչպես առաջին երկու մասերը, այս կինոնկարը նույնպես լրտեսական մարտաֆիլմերի, այդ թվում և Ջեյմս Բոնդի մասին վերջին ֆիլմերի ծաղրերգությունն է։ Համաշխարհային պրեմիերան տեղի է ունեցել 2018 թվականի սեպտեմբերի 20-ին։

## Դերերում

## Արտադրություն
2017 թվականի մայիսին հայտարարվեց, որ Ռոուեն Ատկինսոնը վերադառնում է, որպեսզի խաղա գործակալ Ջոնի Ինգլիշի դերը «Գործակալ Ջոնի Ինգլիշ։ Վերաթողարկում» ֆիլմի շարունակության մեջ։ 2017 թվականի օգոստոսի 3-ին «Working Title Films»-ը հայտարարեց, որ ֆիլմի նկարահանումները սկսվել են Դևիդ Քերրի գլխավորությամբ։ Ֆիլմի նկարահանումները տեղի են ունեցել Ուելեմ Գրինում (Հարթֆորդշիրի կոմսություն) և Գլոստերշիրում։ Սեպտեմբերի 26-ին նկարահանումները շարունակվել են Ֆրանսիայի Վար դեպարտամենտումի Սենտ Այգուլֆ լողափում։ Բեմադրող օպերատորն է  Ֆլորիան Հոֆմայստերը, իսկ բեմադրող նկարիչը՝ Սայմոն Բոուլզը։

## Թողարկում
Սկզբում Universal Pictures-ը ֆիլմի պրեմիերայի օր էր հայտարարել 2018 թվականի հոկտեմբերի 12-ը, սակայն ավելի ուշ այն փոխեցին 2018 թվականի սեպտեմբերի 20-ին։

## Քննադատություն
Ֆիլմն ընդհանուր առմամբ բարձր գնահատականներ չի ստացել։ Rotten Tomatoes կայքում ժապավենն ունի 37 % դրական մեկնաբանություն՝  41 մեկնաբանությունից, իսկ 10 առավելագույն միավորից ֆիլմն ունի 4,5 գնահատական։ Megacritic կայքում նա ունի 6,2 բալ՝ հնարավոր 10-ից։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2010-ականների սիքվել ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2018 ֆիլմեր
Կատեգորիա:StudioCanal ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական մարտաֆիլմեր
Կատեգորիա:Բրիտանական քրեական ֆիլմեր
Կատեգորիա:Բրիտանական ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Մեծ Բրիտանիայում նկարահանված ֆիլմեր
Կատեգորիա:Ֆիլմեր ոստիկանների մասին
Կատեգորիա:Ֆիլմեր վիրտուալ իրականության մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Լյուկ Ֆորդ

**Լյուկ Ֆորդ** (, ), ավստրալիացի դերասան կանադական ծագումով։

## Կենսագրություն
Լյուկ Ֆորդը ծնվել է Վանկուվերում՝ Բրիտանական Կոլումբիա, Կանադա, բայց մեծացել է Սիդնեյում՝ Ավստրալիա։ Սովորել է Վեստմեդեի դպրոցում՝ Սիդնեյում։ Աշխատել է Ուիստոն Հիլզի հյուրանոցում, նաև կարճ ժամանակ Universal Magazines-ում՝ Նորրդ Ռայդեում։ Ֆորդը դերասանական վարպետություն սովորել է The Actor’s Pulse-ում՝ Սիդնեյում, դառնալով դպրոցի առաջին շրջանավարտներից մեկը։ 2002 թվականին ավարտել է The Actors Pulse-ը և ստացել է «տարվա ուսանող» մրցանակը։ Հետագայում
կինոյի և հեռուստատեսային աշխատանքի միջև նա սկսեց ուսուցանել դերասանական վարպետություն դպրոցում։

## Կարիերա
Ֆորդը սկսել է պրոֆեսիոնալ դերասանական գործունեությունը ավստրալիական հեռուստատեսությունում։ Նա որպես հրավիրված արտիստ նկարահանվել է Ջրային առնետներ  սերիալում, իսկ հետո Մակլեոդի դուստրերը, Дома и в гостях, Ստինգերներ, Հրատապ լուրեր և Բոլոր սրբերը սերիալներում։ Նաև 
Թոմ Բերենջերի հետ նա նկարահանվել է «The Junction Boys»-ում Իֆիկլի դերում NBC Հերկուլես հեռուստաալիքի մինի-սերիալում, նաև կարճ ավստրալիական «Headland» սերիալում։

Քրեյգ Վուդլանդի դերի համար «Մակլեոդի դուստրեր»-ում Ֆորդը առաջադրվել է Logie մրցանակին «լավագույն նոր տաղանդը» անվանակարգում։

Ֆորդի կարիերան սկսվել է 2006 թվականի ավստրալիական Kokoda ֆիլմի դուրս գալուց հետո, որի մեջ նա խաղացել է Բորկա զինվորին Kokoda Trail երթուղում սպանված։

Նրա հաջորդ ֆիլմը եղել է Թոնի Կոլլեթի հետ աշխատանքը «Սև գնդակը» ֆիլմում, որի համար 2008 թվականին ստացել է մրցանակ Ավստրալիայի կինոյի եւ հեռուստատեսության արվեստի ակադեմիայի «երկրորդ պլանի լավագույն տղամարդ դերասան» անվանակարգում։ Ֆիլմում Ֆորդը խաղացել է Չառլի Մոլլիսոն տղայի դերը, ով տառապում էր աուտիզմով և ուշադրության պակասի խանգարումով։ Ֆորդը ծախսել է վեց ամիս սովորելու և դերին ընտելանալու համար, ներառյալ Սիդնեյի փողոցներում խոսակցություններ սկսելը իր՝ գործող անձի բնորոշ առանձնահատկությունները որոշելու համար։ «Սև գնդակ» - ի պրեմիերան կայացել է Բեռլինի կինոփառատոնում, որտեղ Ֆորդը պարգեւատրվել է Crystal Bear մրցանակով։

«Սև գնդակ»-ից անմիջապես հետո Ֆորդը գրանցեց «Մումիա» շարքի երրորդ ֆիլմի՝ «Մումիա։ Վիշապների կայսրի դամբարանը»-ի դերին։ Ֆիլմում Ֆորդը խաղացել է Alex O'Connell գործող անձին, ֆիլմը  Միացյալ Նահանգներում թողարկվել է 2008 թվականի օգոստոսի 1-ին։

2009 թվականին նա խաղացել է  «3 Acts of Murder»- ում և «Ghost Machine»- ում։
2010 և 2011 թվականներին նա դերեր է կատարել մի քանի ավստրալիական ֆիլմերում, ներառյալ «Կենդանիների թագավորությունը», «Շիկակարմիր շունը» և «Դեմ առ դեմ»:

## Ֆիլմագրություն

## Ծանոթագրություններ

Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Կատեգորիա:Հեռուստատեսային դերասաններ
Իմ կյանքն առանց ինձ (ֆիլմ)

**«Իմ կյանքն առանց ինձ»** (), Կանադա-Իսպանիա համատեղ արտադրությամբ  ֆիլմ՝ նկարահանված 2003 թվականին։ Դրամայի ռեժիսորը Իզաբել Կոյշետն է։

## Սյուժե
23-ամյա Էննը ապրում է երկու դստեր և գործազուրկ ամուսնու հետ, իսկ հայրը, ում նա չէր տեսել շուրջ տասը տարի, բանտում է։ Ուշաթափությունից հետո Էննի բժշկական հետազոտությունը ցույց է տալիս, որ նրա մոտ ձվարանի քաղցկեղ կա, որը գտնվում է վերջին փուլում, և կնոջը մնում է ապրելու  ընդամենը երկու ամսվա կյանք։ Էննը որոշում է չասել մտերիմներին իր հիվանդության մասին և կազմում է ցուցակը, ինչը որ կցանկանար իրականացնել մահվանից առաջ։ Նա որոշում է նոր սանրվածք անել, գրել իր աղջիկների համար շնորհավորանքներ մինչև նրանց տասնութամյակը, ծանոթացնել ամուսնուն ուրիշ կնոջ հետ և ունենալ սիրավեպ ուրիշ տղամարդու հետ։

## Դերերում
*Սառա Պոլի - Էնն
*Սքոթ Սպիդմեն-Դոն
*Մարկ Ռուֆֆալո -Լի
*Լեոնոր Ուոթլինգ
*Ամանդա Պլամմեր - Լորի
*Մարիա Դե Մադեյրուշ
*Դեբորա Հարրի - Էննի մայրը
*Ջուլիան Ռիչինգս - Դոկտոր Թոմսոն
*Ալֆրեդ Մոլինա - Էննի հայրը
*Քենիա Ջո Քենեդի
*Ջեսիկա Էմլի

## Ընդունելություն
Ընդհանուր առմամբ ֆիլմը ստացել է դրական քննադատություններ։ Rotten Tomatoes  կայքում ֆիլմն ունի 65 %  վարկանիշ՝ 99 քննարկումից և հնարավոր 10 բալից՝ 6,3  բալ։ Metacritic կայքում ֆիլմն ունի հնարավոր 100-ից  57 միավոր։

Ֆիլմը ստացել է շատ մրցանակներ ու նոմինացիաներ, սկսած «Ջինի» մրցանակից՝ որպես լավագույն կանացի դեր, և «Գոյա» մրցանակ՝ լավագույն ադապտացված սցենարի համար։

## Ծանոթագրություններ

## Արտաքին հղումներ
* Официальный сайт

Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2003 դրամա ֆիլմեր
Կատեգորիա:2003 ֆիլմեր
Կատեգորիա:Գրքերի էկրանավորումներ
Կատեգորիա:Իսպանական դրամա ֆիլմեր
Կատեգորիա:Կանադական դրամա ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր մահվան մասին
Կատեգորիա:Կանադական անգլերեն ֆիլմեր
Կատեգորիա:2000-ականների կանադական ֆիլմեր
Թեյնիկ

thumb|Սուլիչով էմալապատ թեյնիկ
thumb|Թեյնիկի սուլիչը ձայնը
**Թեյնիկ**, ոչ մեծ փակ աման, որն ունի քիթ, կափարիչ (որպես կանոն այդպես է, կան նաև բացառություններ) և բռնակ՝ նախատեսված ջրի տաքացման և եռացնելու համար։ Սովորաբար թեյնիկները պատրաստված են մետաղներից։

## Թեյնիկի տեսակներ
### Թեյնիկ օջախների համար
Սալօջախի և գազօջախի համար նախատեսված թեյնիկը խոհանոցային սարքավորանք է, որը սովորաբար իրենից ներկայացնում է բռնակով մետաղական տարա, որը դնում են օջախին՝ ջուրը տաքացնելու կամ եռացնելու նպատակով։ Հաճախ այդպիսի թեյնիկների քթերին տեղադրում են հատուկ սուլիչներ, որոնք աշխատում են գոլորշու ուժով և հատուկ ձայնով «տեղեկացնում» են, որ ջուրն արդեն եռում է։
մինի|Էլեկտրական թեյնիկ
### Էլեկտրական թեյնիկ
Էլեկտրական թեյնիկներում ջուրը տաքացնելու համար տեղադրված են հատուկ էլեկտրատաքուցիչներ, որոնք հաճախ լինում են նաև պարույրաձև։ Ջուրը տաքանում է էլեկտրատաքուցիչի կողմից, որը միացված է էլեկտրական հոսանքին։ Այդպիսի թեյնիկներում տեղադրված է սարք, որը ջուրը եռալիս, ինքնաբերաբար անջատում է թեյնիկը։ Կան նաև թեյնիկներ, որոնք ապահովում են ջրի անհրաժեշտ ջերմաստիճան (սովորաբար 90 աստիճան C): Այդպիսի թեյնիկները կարող են երկար պահել ջուրը տաք վիճակում։ Շատ հաճախ էլեկտրական թեյնիկները պատրաստվում են պլաստմասսայից, հազվադեպ մետաղից, ավելի հազվադեպ՝ ապակուց և կերամիկայից։

### Կախովի թեյնիկ
Այն օգտագործվում է տարածք խնայելու համար և կախվում է պատից։ Զտիչի միջով անցնելով՝ ջուրը թեյնիկի մեջ է լցվում ուղիղ ջրատարի միջից։ Ծորակը տեղադրված է թեյնիկի ներքևի հատվածում, ինչը թույլ է տալիս թեյնիկը ամբողջովին դատարկել։
### Արշավային թեյնիկ
220փքս|աջից
Արշավային թեյնիկը (խարույկային) ի տարբերություն օջախային թեյնիկի, տաքացվում է խարույկի վրա և կիրառվում է հիմնականում արշավների ժամանակ։ 
մինի|Տեցուբին՝ ճապոնական թուջե թեյնիկ
### Տեցուբին
Տեցուբինը ճապոնական թեյնիկի տարատեսակ է, որը հիմնականում պատրաստում են թուջից։

## Թրմելու թեյնիկ
Թեյը թրմելու համար նախատեսված թեյնիկները հիմնականում պատրաստված են կերամիկայից, հախճապակուց, ճենապակուց, ապակուց և այլն։

## Տես նաև
*Ինքնաեռ
*Եռուցիչ
*Սրճաման

## Ծանոթագրություններ

## Արտաքին հղումներ
* Stevenson, Seth (Nov. 8, 2005). "A Watched Pot". *[[Slate (magazine)|Slate]]*.
* 

Կատեգորիա:Թեյ
Կատեգորիա:Սպասք
Բանգլադեշի զինանշան

**[[Բանգլադեշ]]ի զինանշանը** (բենգալերեն՝ বাংলাদেশের জাতীয় প্রতীক - Bānglādēśēr Jātīẏo Pratīk) ընդունվել է Բանգլադեշի անկախությունից քիչ անց՝ 1971 թվականին։

Զինանշանը իր մեջ պարունակում է ջրի վրա գտնվող ջրաշուշան՝ ոսկեգույն գույնով։ Ջրաշուշանի վերևում գտնվում են 4 աստղեր և 3 ջուտի տերևներ։ Ջրաշուշանը երկրի ազգային ծաղիկն է և խորհրդանշում է Բանգլադեշով անցնող մի շարք գետերը։ Հինգ ալիքները խորհրդանշում են երկրի 5 գետերը՝ Բրահմապուտրա, Պադմա, Մեղնա, Ջամունա և Կարմապուլի։ Երկու կողմերում կան բրնձի հասկեր , որոնք խորհրդանշում են երկրի գյուղատնտեսությունը և նրա զարագցումը։ Չորս աստղերը խորհրդանշում են երկրի չորս հիմնադիր սկզբունքները, որոնք ամրագրված են Բանգլադեշի 1972 թվականի առաջին սահմանադրության մեջ` տարածքը, բնակչությունը, ինքնիշխանությունը ու կառավարությունը։

Զինանշանի ընդունման բնօրինակ օրենքում մասնավորապես ասվում է.

## Պատմական զինանշաններ

File:Seal of the President of Bangladesh.svg|Բանգլադեշի նախագահի կնիքը
File:Seal of the Prime Minister of Bangladesh.svg|Բանգլադեշի վարչապետի կնիքը
|Բանգլադեշի կառավարիչ կառավարության ղեկավարի կնիքը


## Տես նաև
*Բանգլադեշ
*Բանգլադեշի դրոշը

## Ծանոթագրություններ

Կատեգորիա:Զինանշաններ ըստ երկրի
Կատեգորիա:Զինանշաններ ըստ տարրի
JJ Project (խումբ)

**JJ Project** (), հարավկորեական փոփ-դուետ, որը ձևավորվել է 2012 թվականին JYP Entertainment-ի կողմից։ Խմբի երկու անդամներն են՝ Իմ Ջե Բոմը և Պակ Ջին Յոնգը։ Դեբյուտը տեղի է ունեցել 2012 թվականի մայիսի 17-ին «Bounce» սինգլի ներկայացմամբ։

Դուետի անունը ստեղծվել է մասնակիցների անունների անգլերեն տարբերակների առաջին տարբերակով՝ Ջեյբի  (JB) և Չինյոն (Jinyoung):

## Կարիերա
### 2012-14: Դեբյուտ  ''Bounce'' հետ և կրկնակի դեբյուտ  GOT7-ի հետ
2009 թվականին Իմ Ջե Բոմը և Պակ Ջին Յոնգը հաջողությամբ անցան JYP Entertainment-ի բաց լսումները, որից հետո նրանք կնքեցին պայմանագիր և դարձան թրեյնի։ 2012 թվականի հունվարին, դեբյուտից ընդամենը մի քանի ամիս առաջ, դուետը մասնակցեց «Երազանքով համակվածները 2» դորամային։ Նրանց պաշտոնական դեբյուտը տեղի է ունեցել նույն տարվա մայիսի 17-ին` «Bounce» սինգլով և համանուն ալբոմով։ Տեսահոլովակը տեղադրվել է YouTube- ի էջում և երկու օրվա ընթացքում հավաքել է ավելի քան մեկ միլիոն դիտում։ Փրոմոուշենի շրջանակներում երգչախումբը հանդես է եկել տարբեր երաժշտական շոուներում։ Հունիսի 26-ին JJ Project- ը հրավիրվել է Սթիվ Յուի «Na Na Na» երգի սեփական տարբերակի  ձայնագրմանը։

2013 թվականի ապրիլին Ջեյբին հրավեր է ստանում նկարահանվել «Երբ տղամարդը սիրահարվում է» դորամայում։ 2014 թվականի հունվարի 6-ին դուետը  կրկին դեբյուտ արեց, սակայն JYP-ի GOT7-ի տղաների խմբի հետ։

### 2017: ''Verse 2''
2017 թվականի հուլիսի 31-ին թողարկվեց «*[[Verse 2 (ալբոմ)|Verse 2]]»* մինի ալբոմը, որը հինգ տարի դադարից հետո ազդարարեց դուետի վերադարձը։ Մինի ալբոմը կոմերցիոն մեծ հաջողություն արձանագրեց՝ մեկ ամսում վաճառքը կազմել է 116 հազար օրինակ։ ԱՄՆ-ում ալբոմը Billboard World Albums Chart չարթում զբաղեցրել է 2-րդ հորիզոնականը և ճանաչվել ամենաշատ վաճառված կորեական ալբոմը Ամերիկայում։

## Սկավառակագրություն
### Մինի ալբոմ

### Սինգլային ալբոմներ

### Սինգլներ

## Ֆիլմագրություն
* JJ Project-ի օրագիրը (2012)

## Մրցանակներ և  անվանակարգեր
### Golden Disk Awards

### Seoul Music Awards

## Ծանոթագրություններ

## Արտաքին հղումներ
*  

Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Գորիսի Ակսել Բակունցի անվան թիվ 1 դպրոց

**Գորիսի Ակսել Բակունցի անվան թիվ 1 դպրոց**, տարրական, միջնակարգ և ավագ  դպրոց ՀՀ Սյունիքի մարզի Գորիս քաղաքում։

## Դպրոցի պատմություն
1884 թվական Գորիս քաղաքի մի շարք մեծատուններ  դիմում են Հայոց կաթողիկոսին Գորիսում դպրոց բացելու խնդրանքով։ Եվ 1884 թվականին Գորիսում բացվում է առաջին երկսեռ չորսդասյա դպրոցը` չորս ուսուցիչներով։ Նրանք էին` Ներսիսյան դպրոցի շրջանավարտ Զաքարիա Մկոյանը, Թիֆլիսի երկրորդ գիմնազիայի 8-րդ դասարանի շրջանավարտ օրիորդ Աշխեն Մելիք-Շահնազարյանը, Ներսիսյան դպրոցի 6-րդ դասարանի շրջանավարտ Սերոբ Տեր-Խաչատրյանը, Բաքվի կարուձևի դպրոցի շրջանավարտ օրիորդ Վարդուհի Ղուկասյանը։ 1918 թվականին դպրոցը կոչվել է պրոգիմնազիա, իսկ հետագայում վերանվանվել է կենտրոնական վարժարան, որի հիմքի վրա ստեղծվել է քաղաքի առաջին յոթամյա դպրոցը։ 1933-34 թվականների ուստարվանից դպրոցը դարձել է միջնակարգ և կոչվել Ասքանազ Մռավյանի անունով։ 1935-36 թվականների ուստարվանից դպրոցը կոչվել է Գորիսի օրինակելի միջնակարգ դպրոց, որը և տվել է իր առաջին 18 շրջանավարտը։ Մեզ հայտնի են միայն 1920 թվականից աշխատած տնօրենների անունները` Ղևոնդ Սևլիկյան, Արամ Մինասյան, Մուշեղ Ադունց, Ռուբեն Պետրոսյան, Սերոբ Բարխուդարյան, Աշոտ Օհանյան, Մուշեղ Քյարունց, Ռուբեն Գիչունց, Գուրգեն Դադալյան, Գրիշա Մանուչարյան, Ռիտա Սևլիկյան, Թելման Աբրահամյան, Կարինե Մովսիսյան, Լուսինե Մանուչարյան։ Այս դպրոցում են սովորել Ակսել Բակունցը, Սերո Խանզադյանը, Գուսան Աշոտը։ Դպրոցի առաջին ոսկե մեդալակիրը եղել է  Սևադա Բակունցը։

## Ծանոթագրություններ

## Աղբյուրներ
*Կարեն Սահակյան «Ուրվագիծ Գորիսի կրթական համակարգի պատմության»

Կատեգորիա:Գորիսի դպրոցներ
Կատեգորիա:1884 հիմնադրումներ
ԴեՕբիա Օպարեյ

**ԴեՕբիա Օպարեյ** (, ), թատրոնի և կինոյի դերասան, դրամատուրգ։

## Կենսագրություն
Ծնվել է նիգերիացի գաղթականների ընտանիքում։

1990 թվականից սկսել է հայտնվել մի շարք սերիալների էպիզոդիկ դերերում՝ «Դեզմոնդներ» («»), «Բժիշկներ», «Մեխանիկ» («»), «Գալլոգազ» («»): Որոշ տեղերում ներկայացել է իբրև **Dhobi Oparei**։

Գրել է «Crazyblackmuthafuckin'self» պիեսը, որը խաղացել է 2002 թվականին Լոնդոնի «Ռոյալ-Կորտ» թատրոնում։

2011 թվականին «Կարիբյան ծովի ծովահենները։ Օտար ափերին» բլոկբաստերում կատարել է ծովային նշանառուի դերը։

2014 թվականին «Գահերի խաղը» հեռուստասերիալում ստացել է արքայազն Դորնի գվարդիայի կապիտան Արեո Խոտախի դերը։

## Ֆիլմագրություն

## Ծանոթագրություններ

## Արտաքին հղումներ
* ԴեՕբիա Օպարեյը Internet Movie Database կայքում
* DeObia Operai: Profile

Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի դրամատուրգներ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Դենի Ամանկվաա

**Դենի Կվասի Ամանկվաա** (, ), դանիացի ֆուտբոլիստ, կիսապաշտպան։

## Կարիերա
### Ակումբային կարիերա
Դենին իր կարիերան սկսել է «Բրյոնսհյոյ» ֆուտբոլային ակումբում։ Այնուհետև հարձակվողը տեղափոխվել է դանիական «Կոպենհագենի» պատանեկան թիմ։

2012 թվականի հոկտեմբերի 29-ին Ամանկվաան կատարել է իր նորամուտը Դանիայի առաջնությունում՝ մասնակցելով «Հորսենս» ակումբի դեմ խաղին։ 2012 թվականի նոյեմբերի 1-ին Դենին խփել է իր առաջին գոլը «Կոպենհագենի» կազմում՝ աչքի ընկնելով Դանիայի գավաթի խաղարկության՝ «Սեներեյուսկ» ակումբի դեմ խաղում։

Ամանկվաան իր խաղով գրավել է «Չելսիի», «Արսենալի» և «Այաքսի» սկաուտների ուշադրությունը, բայց որոշել է մնալ Դանիայում։ 2012 թվականի նոյեմբերի 22-ին Ամանկվաան իր առաջին հանդիպումն է անցկացրել եվրագավաթներում՝ փոխարինման դուրս գալով Եվրոպայի լիգայի 2012/13 մրցաշրջանի խմբային փուլի՝ նորվեգական «Մոլդե» ակումբի դեմ խաղում։

2012 թվականի նոյեմբերի 30-ին Դենին նոր եռամյա պայմանագիր է կնքել «Կոպենհագենի» հետ։

2014 թվականի մայիսին Ամանկվաան երկարաձգել է պայմանագրի ժամկետը մինչև 2017 թվականի ամառ։

2014 թվականի դեկտեմբերի 7-ն Դենին խփել է իր առաջին գոլը Դանիայի առաջնությունում։ 2015 թվականի ապրիլի 26-ին Ամանկվաան «Ռանդերս» ակումբի դեմ խաղում ստացել է աքիլեսյան ջլի վնասվածք, որի պատճառով գրեթե կես տարի չի խաղացել։

### Կարիերան հավաքականում
Ամանկվաան մասնակցել է 2011 թվականին Սերբիայում անցկացվող Եվրոպայի պատանեկան առաջնության եզրափակիչ հատվածին։ Մրցաշարի ընթացքում նա մասնակցել է երեք խաղի։

Դենին ընդգրկվել էր Դանիայի երիտասարդական հավաքականի հայտացուցակում՝ մասնակցելու 2011 թվականի աշխարհի առաջնությանը։ Մեքսիկայում անցկացվող մրցաշարում Ամանկվաան մասնակցել է իր թիմի երկու խաղերին։

## Ձեռքբերումներ
;  Կոպենհագեն
*  Դանիայի առաջնություն (2) – 2012/13, 2015/16
* Դանիայի գավաթի դափնեկիր (2) – 2014/15, 2015/16

## Ծանոթագրություններ

## Արտաքին հղումներ
* 
* 
* Ամանկվաայի վիճակագրությունը Դանիայի հավաքականներում 
* Ֆուտբոլիստի էջը «Կոպենհագենի» կայքում

Կատեգորիա:Դանիացի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Բարբադոսի զինանշան

**[[Բարբադոս]]ի զինանշանը** ընդունվել է 1966 թվականի փետրվարի 14-ին Ելիզավետա 2-րդի հրամանով։ Բարբադոսի զինանշանը ներկայացվել է թագուհու կողմից Սենատի ղեկավարին։ Ինչպես այլ Բրիտանական գաղութների, որոնք գտնվում էին Կարիբյան ծովում, Բարբադոսի զինանշանի վերևում նույնպես գտնվում էր սաղավարտ և երկու կենդանիներ, որոնք բռնած պահում են վահանը։

Զինանշանը ձևավորվել է Նևիլ Քոնելի կողմից, սակայն նրան օգնել է նաև Բարբադոս թանգարանի դասախոս Հիլդա Այնսը, ով ցուցաբերել է գեղարվեստական աջակցություն։

Բարբադոսի զինանշանի վերևում գտնվող սաղավարտից բարձր ձեռքը պահում է խաչվող շաքարի ցողունները, որոնք նմանվում են Ս. Անդրեյի խաչին։ Այդ խորհրդանշում է շաքարի արդյունաբերությունը, իսկ Բարբադոսի անկախությունը նշվում է Ս. Անդրեյի օրը։

Վահանը ոսկեգույն է, որի վերևի հատվածում պատկերված է ազգային ծաղիկը, որը հայտնի է Բարբադոսի հպարտություն անունով։ Վահանի կենտրոնում բարձրանում է թզենի։ Վահանը բռնում են երկու կենդանիներ՝ դելֆին (մահի-մահի) և հավալուսան, որը խարհրդանշում է ձկան արդյունաբերությունը և հարգանքը Հավալուսնի կղզիների հանդեպ։

Ներքևում Բարբադոսի ազգային կարգախոսն է «Pride and Industry» (Հպարտություն և Արդյունաբերություն)։

## Տես նաև
*Բարբադոս
*Բարբադոսի դրոշը

## Ծանոթագրություններ

Կատեգորիա:Զինանշաններ ըստ երկրի
Կատեգորիա:Զինանշաններ ըստ տարրի
Գորիսի գյուղատնտեսական քոլեջ

**«Գորիսի պրոֆեսոր Խ.Երիցյանի անվան պետական գյուղատնտեսական քոլեջ»**, պետական ոչ առևտրային կազմակերպություն Գորիս քաղաքում։ Սյունիքի մարզում այն գյուղատնտեսական միջին օղակի կադրեր պատրաստող միակ ուսումնական հաստատությունն է։

## Պատմություն
Ելնելով գյուղատնտեսության միջին օղակի կադրերի պատրաստման անհրաժեշտությունից` 1931 թվականին ՀԽՍՀ կառավարության որոշմամբ բացվեց Գորիսի գյուղատնտեսական տեխնիկումը` զոոտեխնիկական մասնագիտությամբ, հինգ հոգուց բաղկացած մանկավարժական կազմով։ 1934 թվականին բացվում են նաև ագրոնոմիական և անասնաբուժական բաժիններ։ Սովորողները հիմնականում Գորիսից էին, Կապանից, Մեղրուց, Սիսիանից, Վայքից, Եղեգնաձորից, Արարատյան դաշտից և Լեռնային Ղարաբաղից։ 1960-ական թվականներին բացվում են գյուղմեքենայացման, մեքենաների տեխնիկական սպասարկման և շահագործման, պտղաբուծական, մեղվաբուծական և հաշվապահական մասնագիտություններ։ 1961 թվականին բացվում են վերոնշյալ մասնագիտությունների հեռակա բաժինները։ Գյուղտեխնիկումը վերելք ապրեց 1970-ական թվականներին, երբ շահագործման հանձնվեց տիպային նախագծով կառուցված բազմահարկ շենքը։ 1973 թվականին կառավարության որոշմամբ տեխնիկումը միացվեց Վերիշենի սովխոզին և վերանվանվեց Վերիշենի սովխոզտեխնիկում։ 1993 թվականին տեխնիկումը նորից առանձնացավ։ 2001 թվականին տեխնիկումին միացավ արհեստագործական ուսումնարանը և դարձավ Գորիսի պետական գյուղատնտեսական քոլեջ։ Ներկայումս քոլեջը պատրաստում է գյուղատնտեսության միջին օղակի կադրեր վեց մասնագիտությունների գծով։

## Համագործակցություն
*Ռազմավարական զարգացման գործակալություն
*Գլոբալ զարգացումների հիմնադրամ
*Վիեն-Գորիս համագործակցության շրջանականերում Վիենի Ագրոտեկ քոլեջ և համալսարան
*«Համագործակցություն-Հայաստան» սոցիալ-մշակութային համագործակցություն
*Եվրամիության «Երիտասարդությունը շարժման մեջ» ծրագիր
*GTZ կազմակերպություն

## Ծանոթագրություններ

## Արտաքին հղումներ
* Գորիսի պրոֆ. Խ. Երիցյանի անվան պետական գյուղատնտեսական քոլեջ

Կատեգորիա:1931 հիմնադրումներ Հայաստանում
Կատեգորիա:Գորիսի դպրոցներ
Ալավերդի (երկաթուղային կայարան)

**Ալավերդի**, երկաթուղային կայարան Լոռու մարզի համանուն քաղաքում։ Գտնվում է Դեբեդ գետի ձախ ափին։ Երկաթուղային կայարանը բացվել է 1899 թվականին։

## Նկարագրություն
Կայանը բաղկացած է կայարանի եռահարկ շինությունից, երկու ցածր կառամատույցից և հինգ ուղուց։ Երկաթուղային կայարանը գտնվում է Վանաձոր-Այրում հատվածում և վրացական սահմանից հետո առաջին քաղաքն է։

## Չվացուցակ
Մինչև 2011 թվականի փետրվարի 1-ը ամեն առավոտ՝ ժամը 6։15, Գյումրի քաղաքից չորս վագոնից բաղկացած № 6540 էլեկտրագնացքը ժամը 10:04 հասնում էր Ալավերդի և 10։05 մեկնում Այրում, որտեղ հասնում էր ժամը 11։07։ Այրումից ժամը 17:00 մեկնող հետադարձ №6541 էլեկտրագնացքը ժամը 18:00 հասնում էր Ալավերդի և 18:01 մեկնում Գյումրի, որտեղ հասնում էր ժամը 21։37։ Վանաձոր-Սանահին ավտոճանապարհի վերանորոգման աշխատանքների ավարտով պայմանավորված՝ Վանաձոր-Այրում հատվածում արվարձանային հաղորդակցությունը չեղյալ հայտարարվեց։

Ալավերդի երկաթուղային կայարանով են անցնում նաև № 371/372 Երևան-Թբիլիսի և № 201/202 Երևան-Բաթումի միջազգային գնացքները, որոնք այս կայարանում կանգ չեն առնում։

## Պատկերասրահ

Railroad station in Alaverdi (Lori, Armenia).JPG|
The train passing through the Alaverdi railway station (2023).png|
Bust of Anushavan Mikoyan on the passenger platform of Alaverdu railway station (2023).jpg


## Տես նաև
* Երկաթուղային կայարան
* Երևան (երկաթուղային կայարան)
* Գյումրու երկաթուղային հանգույց

## Ծանոթագրություններ

Կատեգորիա:Ալավերդու շենքեր և կառույցներ
Կատեգորիա:Հայաստանի երկաթուղային կայարաններ
Կարոլ Անդրե-Սմիթ

**Կարոլ Անդրե-Սմիթ** (, ), ֆրանսիացի դերասանուհի։

## Կենսագրություն
Դերասանուհի Գաբի Անդրեի դուստրն է։ Կարոլը կինոյում սկսեց հանդես գալ դեռ պատանի հասակում։ Ամենահայտնի դերը՝ տիկին Մարիաննա, որտեղ իր անունը Մարգարիտե Լաբուան էր, իտալական Սանդոկան հեռուստասերիալում, բեմադրվել է նաև Սերժ Սոլլիմոյի հետ։ Մինչև 1991 թվականը նա հանդես  է եկել 40 ֆիլմում, հեռուստահաղորդումներում, ինչպես կարգն է, կատարելով կնոջ դեր, բավականին գեղեցիկ, որպեսզի լինել փրկված գլխավոր հերոսից։ Դրանից հետո էկրանին այլևս չհայտնվեց։ 2007 թվականին հայտնվեց «Un medico in famiglia» սերիալի երկու դրվագներում որպես «հրավիրված աստղ»։ Հեռուստահաղորդավար Գիգի Մարզուլլոի հարցազրույցի ժամանակ, Sottovoce հաղորդումում, դերասանուհին պատմել է, որ ստացել է ճարտարապետի դիպլոմ։ Ինչպես նաև զբաղվել է միջոցառումների կազմակերպմամբ։ Զբաղվել է լողով, ցույց է տվել լավագույն  արդյունքներ։

## Ծանոթագրություններ

## Արտաքին հղումներ
*Կարոլ Անդրե Սմիթի էջը Internet Movie Database կայքում

Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Գորիս քաղաքի երկդասյան արական ծխական դպրոց

**Գորիս քաղաքի երկդասյան արական ծխական դպրոց**, նախկինում  ծխական դպրոց Գորիս քաղաքում։

## Պատմություն
Արխիվային փաստաթղթերում և նույնիսկ տպագրված գործերում մեծ շփոթություն է գոյություն ունեցել Գորիս քաղաքի, Գորիս գյուղի և Հին Գորիս գյուղի հարցում։ Հաճախ դժվար է որոշել, թե տվյալ դեպքում դրանցից ո՞ր մեկի մասին է խոսքը։ Երկու վավերագրերում Գորիս քաղաքի արական ծխական դպրոցի հիմնադրման տարեթիվը ցույց է տրված 1890 թվականին։ Մեկ ուրիշ վավերագրում, որ կազմվել է 1872 թվականի ապրիլին և Էջմիածին ուղարկվել, նշվում է, որ «Կորիս գյուղաքաղաքի» ուսումնարանն ունեցել է 27 աշակերտ։ Ուսուցիչն է եղել «Կրթեալ առ պապ իւր Կորիսեցի» Հովհաննես Տեր-Մինասյանը։ Սա շատ կարևոր վկայություն է։ Այն ցույց է տալիս, որ դեռևս ուսուցիչ Հովհաննես պապի ժամանակ  Գորիսում ուսուցման գործը գոյություն է ունեցել։ Եվս մեկ վկայություն։ Վրաստանի պետական պատմական արխիվի ֆոնդերից մեկում պահված (1873 թվականի հունվարի 1-ի տվյալներով) և Կովկասում գործած հայկական դպրոցների ցուցակում նշված է նաև Գորիս գյուղի դպրոցը, որն ունեցել է 1 ուսուցիչ և 30 աշակերտ։ Հանդիպելով անհաղթահարելի դժվարությունների` այս դպրոցները որոշ տարիներ դադարել են գործել։ 1890 թվականին Կովկասում վերաբացված հայկական դպրոցների ցուցակում նշված է նաև Գորիսի դպրոցի անունը։ Մեկ ուրիշ վավերագրում նշված է, որ 1896 թվականի սկզբներին Գորիսի երկդասյան երկսեռ դպրոցն ունեցել է 5 ուսուցիչ և 165 աշակերտ։ Սակայն նույն թվականին փակվել է և 1905 թվականին վերաբացվել որպես միդասյան արական դպրոց ։ Երևանի թեմի դպրոցների 1911-1912 ուստարվա տեղեկագրի համաձայն` Գորիս քաղաքի եկեղեցական ծխական դպրոցը եղել է քառամյա խառը դպրոց, որտեղ սովորել են 44 տղա և 67 աղջիկ (111 հոգի) (13,119)։ 1914 թվականին ունեցել է 5 ուսուցիչ և նույնքան աշակերտ։ 1917 թվականին ունեցել է 7 ուսուցիչ և 202 աշակերտ (107 աղջիկ)։ 1876 թվականին Գորիսում գործել է նաև, այսպես կոչված, «գյուղական նորմալ դպրոց», որը ենթարկվել է լուսավորության մինիստրությանը։ Այն 1882 թվականին դարձել է երկդասյան ուսումնարան։

## Ծանոթագրություններ

## Աղբյուրներ
* Կարեն Սահակյան «Ուրվագիծ Գորիսի կրթական համակարգի պատմության»

Կատեգորիա:1890 հիմնադրումներ Հայաստանում
Կատեգորիա:Գորիսի դպրոցներ
Սասնա Ծռեր համահայկական կուսակցություն

**«Սասնա ծռեր» համահայկական կուսակցություն**, գործող կուսակցություն Հայաստանում։ Կուսակցությունը ստեղծվել է 2018 թվականի սեպտեմբերի 29-ին կուսակցության հիմնադիր համագումարով։ Արցախում ներկայացված է իր մասնաճյուղ համարվող Սասնա Ծռեր արցախյան կուսակցության միջոցով։

## Ղեկավար կազմ
Կուսակցության ղեկավար մարմինը 7 հոգանոց քարտուղարությունն է, որը համակարգում է Վարուժան Ավետիսյանը։ Կուսակցության պատվավոր ներկայացուցիչը Ժիրայր Սեֆիլյանն է։

Սասնա ծռեր համահայկական կուսակցության հիմնադիրները հիմնականում ներկայացնում են «Սասնա ծռեր խմբավորումը» և «Հիմնադիր խորհրդարան» քաղաքացիական շարժումը։

## Պատմություն

## Մասնակցությունն ընտրություններին
Կուսակցության քարտուղարության համակարգող Վարուժան Ավետիսյանը հայտնել է, որ կուսակցությունը կմասնակցի դեկտեմբերին կայանալիք խորհրդարանական ընտրություններին։ 
2018 թ․ դեկտեմբերի 9-ին մասնակցել է ընտրություններին և ստացել 20000-ից քիչ ավելի քվե։

## Տես նաև
* Ազգային ժողովրդավարական բևեռ
* Սասնա ծռեր կուսակցություն
* Հիմնադիր խորհրդարան
* Սասնա Ծռեր խմբավորում
* ՊՊԾ գնդի գրավում
* 100-ամյակն առանց ռեժիմի

## Նշումներ

## Ծանոթագրություններ

## Արտաքին հղումներ
* Սասնա ծռեր

Կատեգորիա:2018 հիմնադրումներ Հայաստանում
Կատեգորիա:2018 հիմնադրված կուսակցություններ
Կատեգորիա:Հայաստանի ազգայնական կուսակցություններ
Կատեգորիա:Հայաստանի կուսակցություններ
Կատեգորիա:Սասնա Ծռեր համահայկական կուսակցություն
Արջուկ Յոգի (մուլտհերոս)

**Արջուկ Յոգի** (), «Hanna-Barbera» ընկերության մուլտիպլիկացիոն ֆիլմի հորինված կերպար, մարդակերպ արջուկ։ Առաջին անգամ հայտնվել է 1958 թվականին՝ որպես Հեկելբերի Հաունդի շան մասին մուլտսերիալի երկրորդական կերպար, սակայն շնորհիվ մեծ ժողովրդականության 1961 թվականի հունվարին դարձավ սեփական՝ «Յոգա արջուկի շոու» մուլտսերիալի գլխավոր հերոսը։

## Նկարագրություն
Արջուկ Յոգին ուղիղ քայլող գորշ արջ է՝ ուրախ և պարծենկոտ, կրում է կանաչ գլխարկ և փողկապ։ Նա ապրում է մտացածին Ջելիսթոունյան այգում (Ելոուսթոուն ազգային պարկի նմանակում)։ Նա միշտ իր հետ կրում է պիկնիկի համար նախատեսված զամբյուղ և ամբողջ օրը փորձում է այգի հաճախող զբոսաշրջիկներից ուտելիք գողանալ։ Նրա անփոխարինելի ուղեկիցը արջուկ Բու-Բուն է, որը աչքի է ընկնում իր զգույշ և վախկոտ բնավորությամբ։ Արջուկ Յոգիի մասին մուլտֆիլմերի մեծամասնության հումորի հիմքում ընկած են ուտելիք հայթայթելու փորձերը և երկու գլխավոր հերոսների համեմատությունը։ Մուլտսերիալի հիմնական հերոսներից են Յոգիի ընկերուհի արջուկ Սինդին, որը չի խրախուսում նրա վարքագիծը, և Ռենջեր Սմիթը, որը միշտ ձգտւմ է խանգարել Յոգիին ուտելիք գողանալ։ Յոգիի  ամենահայտնի խոսքերից է․ 
Մուլտֆիլմերում շուրջ 30 տարի (մինչև 1988 թվականը) Յոգի արջուկի կերպարը հնչյունավորել է դերասան Դոուս Բատլերը։ Կարծիք կա, որ նրա անունը ամերիկյան բեյսբոլիստ Յոգի Բերրայի անվան աղճատված ձևն է, սակայն կերպարի ստեղծողները ժխտում են այդ տեսակետը։

## Պատմություն
Արջուկ Յոգիի մասին առաջին լիամետրաժ մուլտֆիլմը՝ «Ողջույն, ես արջուկ Յոգին եմ», թողարկվել է 1964 թվականին։

1970-1980-ական թվականներին հերոսի հայտնիությունը որոշ չափով նվազեց, հատկապես այն բանից հետո, երբ մամուլում հոդվածներ հայտնվեցին, որոնք ծաղրում էին «Hanna-Barbera» ընկերության մուլտֆիլմերի պատկերների «հնացած» տեխնիկան։ Մասնավորապես, մատնանշվում էր դրվագների քիչ քանակությունը, ինչի պատճառով, օրինակ՝ շարժվում էր ոչ թե արջի ամբողջ մարմինը, այլ միայն գլուխը (դա անիմատորներին դրդեց կրճատել հերոսի մասին միջին վիճակագրական մուլտֆիլմի պատկերները՝ 14 հազարից դարձնելով 2 հազար)։ Այդուհանդերձ, հաջորդ տարիներին ևս նրա մասին նկարահանվեցին տարբեր մուլտֆիլմեր և սերիալներ, իսկ 2010 թվականին նկարահանվեց նրա մասին առաջին լիամետրաժ 3D մուլտֆիլմը։ 1980-ական թվականների առաջին կեսից արջուկ Յոգին դարձել է նաև մի շարք վիդիոխաղերի հերոս, իսկ 1960-ական թվականներին նրա մասին թողարկվել են նաև կոմիկսներ։

2011 թվականին Վիրջինիա նահանգի Լուրեյ քաղաքում տեղադրվել է հերոսին նվիրված հուշարձան։

## Ծանոթագրություններ

## Գրականություն
* Marc McDermott: *[http://markmcdermott.home.mindspring.com/PCE/Yogi_PCEncyc.pdf Yogi Bear]  (PDF; 130 kB)*. In: Ray B. Browne, Pat Browne (Hrsg.): *The Guide to United States Popular Culture*. Popular Press, 2001. ISBN 0-87972-821-3. S. 944.
* Jeff Lenburg, Chris Bailey (Hrsg.): *The Encyclopedia of Animated Cartoons*, 3. überarbeitete Ausgabe. Facts on File. 2008. ISBN 0-8160-6600-0. S. 676—677. (Digitalisat )

## Արտաքին հղումներ
* Статья в Encyclopedia Britannica.

Կատեգորիա:Կերպարներ այբբենական կարգով
Կատեգորիա:Մուլտֆիլմերի կերպարներ
Թեո Բոնգոնդա

**Թեո Բոնգոնդա** (), բելգիացի ֆուտբոլիստ, բելգիական «Զյուլտե Վարեգեմ» ֆուտբոլային ակումբի կիսապաշտպանն է։

## Կարիերա
### Ակումբային
Բոնգոնդան բելգիական «Լիերս» ֆուտբոլային ակումբի սանն է։ Հանդես է եկել բելգիական «Զյուլտե Վարեգեմ» ակումբում։ 2013 թ․ դեկտեմբերի 15-ին իր առաջին խաղն է անցկացրել Զյուլտե Վարեգեմի կազմում, երբ թիմը Բելգիայի առաջնությունում մրցում էր Լիերսի հետ։ 2014 թ․ մարտի 1֊ին ֆուտբոլիստն աչքի է ընկնում գոլային փոխանցմամբ, երբ թիմը մրցում էր «Վասլանդ֊Բևերեն» ակումբի հետ։ Մարտի 29-ին Բոնգոնդան աչքի է ընկնում 2 գոլային փոխանցմամբ, երբ թիմը մրցում էր «Գենկ» ակումբի հետ։ 2014 թ․ ապրիլի 20-ին կարողանում է խփել իր առաջին գոլը, երբ թիմը մրցում էր «Լոքերեն» ակումբի հետ։

2015 թ․ հունվարի 9-ին ֆուտբոլիստը 4.5 տարվա պայմանագիր է կնքում իսպանական «Սելտա» ակումբի հետ։ Պայմանագրի արժեքը կազմում էր 1 միլիոն եվրո։ Նոր ակումբի կազմում իր առաջին գոլը կարողանում է խփել 2015 թ․ ապրիլի 8-ին, երբ թիմը մրցում էր «Գրանադա» ակումբի հետ։

2018 թ․ հունվարին ֆուտբոլիստը վարձավճարով տեղափոխվում է թուրքական «Տրաբզոնսպոր» հետագայում «Զյուլտե Վարեգեմ» տեղափոխվելու հնարավորությամբ։

### Ազգային հավաքականի կազմում
2013 թ․ հանդես է գալիս Բելգիայի մինչև 19 տարեկանների հավաքականում։ Մինչև 19 տարեկանների հավաքականում իր առաջին խաղն անցկացրել է 2013 թ․ հոկտեմբերի 10-ին, երբ թիմը Եվրոպայի առաջնությունում նախընտրական հանդիպում էր անցկացնում Հյուսիսային Իռլանդիայի հավաքականի հետ։ Այս խաղում Բոնգոնդան դուրս գալով խաղադաշտ կարողանում է գրավել մրցակցի դարպասը։ Հետագայում ևս 2 հանդիպում անցկացնելով հավաքականի կազմում կարողանում է գրավել նաև ֆրանսիացիների դարպասը։

## Վիճակագրություն
*2014 թ. ապրիլի 22-ի տվյալներով*

## Ծանոթագրություններ

## Արտաքին հղումներ
* Բոնգոնդան Footballdatabase.eu կայքում 
* Բոնգոնդան soccerway.com կայքում 
* Բոնգոնդան transfermarkt.com կայքում 

Կատեգորիա:1991 ծնունդներ
Կատեգորիա:Անձինք այբբենական կարգով
Կատեգորիա:Բելգիացի ֆուտբոլիստներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նոյեմբերի 20 ծնունդներ
Կատեգորիա:Սելտա Վիգոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրաբզոնսպորի ֆուտբոլիստներ
Կատեգորիա:Ֆուտբոլիստներ այբբենական կարգով
Նաչի-Կացուուրա աստղադիտարան

**Նաչի-Կացուուրա աստղադիտարան** (, ՄԱՄ կոդը՝ 905), աստղադիտարան Ճապոնիայի Վակայամա պրեֆեկտուրայի Նաչիկացուուրա քաղաքի մոտ։ Կառուցված է Խաղաղ օվկիանոսի մոտ և գտնվում է Յոշինո-Կումանո ազգային պարկի տարածքում։ Գտնվում է Երկրի պտույտի առանցքից 0,83368 Երկրի շառավիղ շեղված, և +0,55040 Երկրի շառավիղ հասարակածային հարթությունից վեր։

## Պատմություն
Աստղադիտարանը ղեկավարվել է ճապոնացի սիրող աստղագետներ Տակեշի Ուրատայի և Յոշիսադա Սիմիձույի կողմից, ովքեր այստեղ հայտնաբերել են ավելին քան 300 նոր աստերոիդներ 1993-ից 2000 Թվականները

## Նվաճումներ
1992-ից 2000 թվականները՝
* հայտնաբերվել է 321 աստերոիդ։
* հրապարակվել է աստղագիտական մարմինների 2943 աստղաչափական տվյալներ.

## Ծանոթագրություններ

## Արտաքին հղումներ
* Փոքր մոլորակների դիտարկումներ՝ աստղադիտարանի կոդ 905
* Դիտարկումների արխիվ, ՓՄԿ (մանրամասներ)

Կատեգորիա:Աստղադիտարաններ Ճապոնիայում
Արմեն Նիազյան

**Արմեն Սուրենի Նիազյան** (), հայ արձակագիր, առավելապես հայտնի է «Բռնիր ձեռքս. ես վախենում եմ» և «Խավարից այն կողմ» գրքով։

## Կենսագրություն
Արմեն Նիազյանը ծնվել է 1986 թվականի հոկտեմբերի 22-ին Երևանում։ Սովորել է Երևանի թիվ 64 միջնակարգ դպրոցում, այնուհետև շարունակել կրթությունը Երևանի թիվ 2 վարժարանում։ 2003-2006 թվականներին սովորել է ԵՊՀ աստվածաբանության ֆակուլտետում, որին զուգահեռ 2004-2006 թվականներին սովորել է ՀՊՄՀ-ի Լրացուցիչ կրթության ֆակուլտետի «Սոց. սպասարկում և տուրիզմ» բաժնում։ Ուսման տարիներին 4 ամիս սովորել է նաև Շվեդիայում՝ Մարիաննելունդի բարձրագույն դպրոցի միջազգային բաժնում։

Գրական առաջին քայլերն սկսել է անել դեռ վաղ դպրոցական տարիքում, այնուհետև 1999-2001 թվականներին թղթակցել է «Գարուն» ամսագրին կից գործող «Ծաղիկ» մանկապատանեկան հանդեսին՝ որպես պատանի ստեղծագործ։

## Ստեղծագործություններ
200px|մինի|«Բռնիր ձեռքս. ես վախենում եմ» գրքի շապիկը
* «Բռնիր ձեռքս. ես վախենում եմ» գիրքը լույս է տեսել 2016 թվականին։ Այն 2017 թվականին եղել է Երևանում ամենաշատ վաճառված գրքերի առաջին տասնյակում։ Երկրորդ անգամ հրատարակվել է 2018 թվականի մարտի 21-ին։ Գիրքը երկրորդ անգամ հրատարակվելուց անմիջապես դարձել է բեսթսելլեր, իսկ 2018 թվականի մայիսին գլխավորել է Երևանի բեսթսելլերների շարքը՝ լինելով ամենապահանջված գիրքը։ Գիրքը երրորդ անգամ հրատարակվել է 2019 թվականի փետրվարին և ուղիղ 9 ամիս հետո սպառվել ամբողջությամբ։
* «Խավարից այն կողմ» գիրքը լույս է տեսել 2020 թվականին։ Այն գիրքը պատմում է մի քանի մարդկանց կյանքից խաչաձևվող դրվագներ ու մի արևի պատմություն, որ երևաց մթնած ամպերի ետևից։

## Անձնական կյանք
Ամուսնացած է, ունի երեք զավակ՝ երկու աղջիկ և մեկ տղա։

## Տես նաև՝
* Բռնիր ձեռքս. ես վախենում եմ
* Խավարից այն կողմ

## Ծանոթագրություններ

Կատեգորիա:Հայ արձակագիրներ
Կատեգորիա:Հայ տղամարդ գրողներ
Շեֆլերա

**Շեֆլերա** (,  ,  ), արալիազգիներ ընտանիքին պատկանող ծաղկավոր դեկորատիվ բույս։ Հայտնի 600-900 տեսակներով դասը ներկայացնում է արալիազգիներ ընտանիքին պատկանող բույսերի կեսը։ Հանդես է գալիս ծառի, թփի և լիանների տեսքով՝ մոտավոր 4-20 մետր երկարությամբ։ Այլ կերպ կոչում է նաև ծառ հովանոց և ութոտնուկ ծառ։ Աճում է Ասիայի արևելյան ու հարավ արևելյան երկրներում, Ավստրալիայում, Նոր Գվինեայում և Խաղաղ օվկիանոսի կղզիներում։ Շեֆլերան ունի ավելի քան 590 տարատեսակ։ Բնության մեջ  բարձրահասակ, մշտականաչ տերևներով ծառ կամ թուփ է։ Որոշ տարատեսակներ հանդես են գալիս որպես սենյակային բույսեր։

Շեֆլերայի որոշ տեսակներ հանդես են գալիս որպես սնունդ որոշ թիթեռների թրթուրների համար։ Որոշներն էլ գրավում են թռչուններին։

## Անվանում
Դասն անվանվել է ի պատիվ *[[Հակոբ Քրիստիան Շեֆլեր]]ի*  (գերմ.՝ Jacob Christoph Scheffler, Johann Peter Ernst von Scheffler):

## Դասակարգում

* *Actinomorphe*
* *Actinophyllum* 
* *Agalma* 
* *Astropanax* 
* *Bakeria* 
* *Brassaia* 
* *Cephaloschefflera* 
* *Crepinella* 
* *Didymopanax*
* *Dizygotheca* 
* *Geopanax*
* *Heptapleurum*
* *Neocussonia*
* *Nesopanax* 
* *Octotheca* 
* *Parapanax*
* *Paratropia* 
* *Scheffleropsis* 
* *Sciadophyllum* 
* *Tupidanthus* 

## Պատկերասրահ

Schefflera venulosa 20a.JPG|*Schefflera venulosa*
Schefflera gabriellae MHNT.BOT.2010.6.60.jpg|*Schefflera gabriellae* – փայտ
Starr 020108-0010 Schefflera arboricola.jpg| *Schefflera arboricola* 


## Ծանոթագրություններ

Կատեգորիա:Արալիազգիներ
Կատեգորիա:Դեկորատիվ բույսեր
Նելսոն Մանդելայի արձան (Քեյփթաունի քաղաքապետարան)

**Նելսոն Մանդելայի արձան** (), Հարավաֆրիկյան Հանրապետության նախագահ, հակա-ապարտհեյդ ռեժիմի ակտիվիստ, 1993 թվականին Նոբելյանի մրցանակի արժանացած  Նելսոն Մանդելայի բրոնզե արձանը Քեյփթաունի քաղաքապետարանի պատշգամբում, Մեծ շքերթ (Grand Parade) հրապարակի ուղղությամբ։ Բացվել է 2018 թվականի հուլիսի 24-ին։

## Տեղադրում
Մանդելայի արձանը տեղադրվել է ճիշտ նույն տեղում, որտեղից Նելսոն Մանդելան բանտից ազատվելուց հետո առաջին անգամ հանրության առջև ելույթ ունեցավ 1990 թվականի փետրվարի 11-ին։
Արձանը տեղադրվել է Մանդելայի ծննդյան 100-ամյակի միջոցառումների շրջանակում։ Նելսոն Մանդելան ծնվել է 1918 թվականի հուլիսի 18-ին, Քեյփթաքունի քաղաքապետարանի և Արևմտյան Կապի կառավարության համատեղ նախաձեռնությամբ՝ տուրիստների մեծ հոսք ապահովելու նպատակով։ Արձանի ստեղծմանն աջակցել են Պատրիսիա դե Լիլը, Ալան Վինդեն և Հելեն Զիլը։ Արձանի բացման արարողությանը մասնակցել են հյուրեր աշխարհի տարբեր անկյուններից։ Հատուկ հյուրերի թվում են եղել արքեպիսկոպոս Դեսմոնդ Տուտուն, Նելսոն Մանդելայի հիմնադրամի նախագահ Նջաբուլո Նդեբելեն։

Արձանն ունի 1,95 մետր բարձրություն, մի փոքր ավելի բարձր է, քան Մանդելայի հասակը (1,85 մետր)։ Պատրաստվել է բրոնզից։

Դալի Տամբոյի Koketso Growth ընկերությունը շահել է արձանը ստեղծելու մրցույթը և հանձնարարել է Քսանտի Մպակամային և Բարրի Ջեքսոնին կերտելու արձանը։ Մպակաման նախկինում ստեղծել էր Մանդելայի կիսանդրին, Ջեքսոնը՝ Լուի վան Մաուրիցիուսի և Յոհաննես վան դեռ Կեմպի արձանները։

## Ցուցադրություն
Քեյփթաուն քաղաքը պատրաստվում է անցկացնել մշտական ցուցադրություն քաղաքապետարանում։ Քաղաքապետարանի դահլիճում կստեղծվեն ինտերակտիվ ցուցադրումներով աուդիո-վիզուալ սարքավորումներ, մեկնաբանող վահանակների հետ միասին, որը կներառի ազատության համար պայքարի մեջ ներգրավված մարդկանց, այն դեպքերը, որոնք տեղի են ունեցել նախքան Մանդելայի ազատ արձակումը և առաջին ժողովրդավարական ընտրությունները։

## Մանդելայի այլ արձաններ
* Նելսոն Մանդելայի հրապարակ – Նելսոն Մանդելայի արձանը Սանդտոնում
* Մանդելայի արձանը Պրետորիայի Միացյալ շենքերում, Պրետորիա
* Նելսոն Մանդելա բեյ (մարզադաշտ) Պորտ Էլիզաբեթում

## Տես նաև
* Նելսոն Մանդելայի արձան (Յոհաննեսբուրգ)

## Ծանոթագրություններ

Կատեգորիա:2018 հիմնադրումներ Հարավաֆրիկյան Հանրապետությունում
Կատեգորիա:2018 հուշարձաններ
Կատեգորիա:Նելսոն Մանդելայի հուշարձաններ
Կատեգորիա:Քեյփթաունի տեսարժան վայրեր
Գարնանային գեղգեղիկ

thumb|''Phylloscopus trochilus''

**Գարնանային գեղգեղիկ** (), շահրիկների ընտանիքին պատկանող չվող թռչուն։

## Արտաքին կառուցվածք
Մարմնի վերին մասը մոխրագույն է, թևի և պոչի փետուրները կանաչ են՝ մոխրավուն երանգով։ Աչքի վերևով ձգվում է սպիտակ կամ դեղնավուն հոնքանման շերտ։ Որովայնը դեղնասպիտակ է, թույլ արտահայտված դեղին բծերով։ Կրծքի փետրավորումը մոխրաձիթապտղագույն է, թևատակը՝ դեղին կամ դեղնավուն, ոտքերը՝ դեղնավուն։ Քաշը 7,5-10,2 գ է, թևի երկարությունը` 60,2-74 մմ։

## Կենսակերպ
Հայաստանի Հանրապետությունում բնադրվող չվող թռչուն է։ Գարնանը վերադառնում է ապրիլ-մայիս ամիսներին։ Հիմնական բնակավայրերը հյուսիսային և հյուսիսարևմտյան շրջանների անտառներն են։ Հանդիպում է նաև լեռնատափաստաններում, այգիներում, ցանքատարածություններում՝ զույգերով և խմբերով։ Երգը մեղմ սուլոցի է նման։

Բույնը սարքում է չոր խոտերից։ Մայիս-հունիս ամիսներին դնում է 4-8 սպիտակ և դարչնակարմրավուն պտերով ձու։

Սնվում է ճանճերով, մոծակներով, մանր բզեզներով, թիթեռներով, լվիճներով, երբեմն՝ հատապտուղներով։

## Տարածվածություն
Տարածված է Սկանդինավյան թերակղզում, Բրիտանական կղզիներում, Ասիայում։

## Ծանոթագրություններ

Կատեգորիա:Չվտանգված տեսակներ
Կատեգորիա:Շահրիկներ
Կատեգորիա:Հայաստանի թռչուններ
Կատեգորիա:Եվրասիայի թռչուններ
Կատեգորիա:Աֆրիկայի թռչուններ
Կատեգորիա:Եվրոպայի թռչուններ